cyanic-selkie/wikianc huggingface dataset:
సాలుమరద తిమ్మక్క
మొక్కలు నాటాలనే ఆలోచనకు బీజం
పెళ్లయి 20 సంవత్సరాలు గడిచినా పిల్లలు పుట్టలేదు. ఆ భాధలో ఉన్నప్పుడు ప్రజలకు సేవ చేస్తే భగవంతునికి సేవ చేసినట్లవుతుందని బావించి మొక్కలు నాటడం మొదలుపెట్టారు. వాటిని సొంత బిడ్డల్లా ప్రేమించి జాగ్రత్తగా పెంచి కాపాడారు. చెట్లే కదా నా పిల్లలు అని చెపుతుంటారు. ఆమె భర్త కూడా సహకరించి చేస్తున్న ఉద్యోగాన్ని వదిలి ఆమె అడుగులో అడుగేసి నడిచారు. అలా ఇద్దరూ కలసి ప్రకృతికి ప్రణామం చేశారు. పదికాలాల పాటు గుర్తుండిపోయేలా చేశారు. పిల్లలు లేని ఈ వృద్ధ దంపతులు మొక్కలనే పిల్లలుగా భావించారు. అందరికీ ఆదర్శంగా నిలిచారు.
ప్రస్తుత కార్యక్రమాలు
దేశవ్యాప్తంగా అనేక అటవీ పెంపక కార్యక్రమాలకు శ్రీకారం చుట్టేందుకు స్పూర్తిని నింపేందుకు అతిధిగా వెళ్లి ప్రేరేపిస్తున్నారు. శతాధిక వృద్దురాలుగా అనేక ఆరోగ్య సమస్యలతో బాధపడుతున్నప్పటికీ తన గ్రామ వార్షిక ఉత్సవానికి వర్షపు నీటిని నిల్వ చేయడానికి పెద్ద ట్యాంక్ నిర్మాణంతో సహా ఇతర సామాజిక సేవా పనులలో పాల్గొంది. జాతియ నిధులతో తన గ్రామంలో ఆసుపత్రి నిర్మాణం చేయిస్తున్నారు.
మూలాలు
వర్గం:జీవిస్తున్న ప్రజలు వర్గం:కర్ణాటక వ్యక్తులు వర్గం:ఆదర్శ వనితలు వర్గం:100 బి.బి.సి మహిళలు వర్గం:పద్మశ్రీ పురస్కార గ్రహీతలు వర్గం:100 ఏళ్లకు పైగా జీవించిన వ్యక్తులు
జర్మనీ ఏకీకరణ
alt=Political map of central Europe showing the 26 areas that became part of the united German Empire in 1891. Germany based in the northeast, dominates in size, occupying about 40% of the new empire.|కుడి|thumb|300x300px|1871-1918 నాటి జర్మన్ సామ్రాజ్యం. బహుభాషలు మాట్లాడే ఆస్ట్రియా సామ్రాజ్యంలో జర్మన్ భాషా ప్రాంతాన్ని మినహాయించడంతో ఈ భౌగోళిక నిర్మాణం తక్కువ ప్రాంతపు జర్మనీ పరిష్కారాన్ని ప్రతిబింబిస్తోంది. రాజకీయంగా, పరిపాలనా పరంగా జాతి రాజ్యంగా అధికారికంగా జర్మనీ ఏకీకరణ  1871 జనవరి 18న ఫ్రాన్స్ లోని వర్సైల్స్ ప్యాలెస్ లోని అద్దాల మందిరంలో జరిగింది. ఫ్రాంకో-ప్రష్యన్ యుద్ధంలో ఫ్రెంచ్ లొంగుబాటు తర్వాత విల్హెం Iని జర్మన్ చక్రవర్తిగా ప్రకటించేందుకు జర్మన్ రాజ్యాల రాజకుమారులు సమావేశమయ్యారు. అప్పటికే సామంత రాజ్యాల అధికారిక అనధికారిక ఒప్పందాల ద్వారా అధికశాతం జర్మన్ భాషా వ్యవహర్తల జనం ఉన్న ప్రాంతాలన్నీ రాజ్యాల సమాఖ్య కిందకు వచ్చే వాస్తవ కార్యకలాపాలు అనధికారికంగా, అప్పుడు కొంత అప్పుడు కొంతగా జరుతూనేవున్నాయి. పవిత్ర రోమన్ సామ్రాజ్య రద్దు, నెపోలియన్ యుద్ధాలు, తర్వాత జర్మన్ జాతీయవాద విస్తరణ జరిగేవరకూ దాదాపు శతాబ్ది కాలం పాటు వివిధ పక్షాల స్వంత ఆసక్తుల కారణంగా ఈ ప్రక్రియ మందగించింది.
కొత్త దేశంలో జీవిస్తున్న ప్రజల మత, భాష, సామాజిక, సాంస్కృతిక భేదాల వల్ల ఏర్పడ్డ ఉద్రిక్తతలను ఏకీకరణ బయటపెట్టింది, దాంతో 1871లోని ఈ ఘటన కేవలం నిరంతరమైన విస్తృత ఏకీకరణ ప్రక్రియలో ఒకే ఒక్క సందర్భాన్నే ప్రతిబింబిస్తోందని అంటారు. పవిత్ర రోమన్ చక్రవర్తిని తరచుగా అన్ని జర్మనీల చక్రవర్తి అని అంటూంటారు; సమకాలీన వార్తా కథనాలు తరచుగా జర్మనీలు అన్న పదం, సామ్రాజ్యంలో దాని ఉన్నత స్థాయి రాజవంశీకులను ప్రిన్సెస్ ఆఫ్ జర్మనీ లేదా జర్మనీల రాకుమారులు అన్న పదబంధాలు ఉపయోగించడం కనిపిస్తుంది—ఈ జర్మనీలు అని పిలిచిన భూమిని ఒకప్పుడు తూర్పు ఫ్రాంకా అని పిలిచేవారు, చార్లెమాంగ్నె అధికారానికి రావడానికి (సా.శ800) ముందే బుల్లి రాజ్యాలుగా పరిపాలించేవారు. అంత సుదీర్ఘ కాలంలో, పర్వత ప్రదేశాల్లో విసిరేసినట్టు ఉన్న ప్రాంతాల్లో సాంస్కృతికంగా, విద్యాపరంగా, భాషాపరంగా, విద్యాపరంగా, మతపరంగా భేదాలు సహజంగానే ఏర్పడాతియ. Germany, or the Germanies, of the nineteenth century enjoyed transportation and communications improvements tying the peoples into a greater, tighter culture, as has the entire world under the influence of better communications and transportation infrastructures.
వర్గం:జర్మనీ
థాయిలాండ్ కేవ్ రెస్క్యూ
థాయిలాండ్ కేవ్ రెస్క్యూఆనేది థాయిలాండులో థామ్ లూయింగు అనే ఒక కొండ గుహలో ఒక ఫుట్బాల్ బృందం కోఛ్ తోసహా,అదిక వానలవలన మార్గం మూసుకు పోయి బందీలుగా లోపల వుండి పోయినపుడు థాయిలాండు ప్రభుత్వం ప్రపంచ దేశాలకు సంబంధించిన నిపుణులసహయంతో చేసిన రక్షణ చర్య.సహయక బృందం విజయవంతంగా లోపల చిక్కుకు పోయిన అందర్ని బయటికి ప్రాణాలతో బయటికి తెచ్చారు.18 రోజులు పాటు వాళ్లు చుట్టూ నీళ్ళు చీకటి గుహలో వుండి పోవడంతో ప్రపంచమంతా ఈ సంఘటన ఉత్కంఠత రేపింది.వార్త పత్రికలు,మీడియా కూదా ఈ సంఘటనకు ఎక్కువ ప్రాధన్యత ఇచ్చాయి.చివరికి కథ సుఖాంతం అయ్యింది.కాక పోతే ఈ ఆపరేసనులోఒక థాయ్ మాజీ నౌకాదళ సీల్, సమన్ కునాన్, ఒక రాత్రిపూట మార్గంలో ఆక్సిజన్ కానరీలను ఉంచడానికి వెళ్ళిమరణించాడు.
ది ముపా (వైల్డ్ బోర్సు)అకాడమీ
ఇది ఫుట్బాల్ ఆటగాళ్లకు తర్ఫీదు ఇచ్చే అకాడమి. గుహలో చిక్కుకున్న వారు ఈ అకాడమి ఆటగాళ్లు.
ఏమి జరిగింది
థాయిలాండు లోని ది ముపా (వైల్డ్ బోర్సు)అకాడమీకి చెందిన11 నుండి 16 ఎప్ప వయస్సు వున్న ఫుట్బాల్ ఆటగాళ్ళు తమ 25 ఏళ్ల కోచ్ కోచ్ ఏకపోల్ చంటవొంగ్తో కలసి డోయినాంగ్ నాన్ పర్వతములోవున్న,ఆరు మైళ్ళ పొడవున్న లుయాంగ్ గుహకు 23 జూన్ ౨౦౧౮న వెళ్లి లోపల చిక్కుకు పోయారు.తొమ్మిది రోజుల తర్వాత, రక్షక లోయీతగాల్ల బృందం నీటితో ఆవరించిన గుహ ఆవరణలో ఆశ్రయంపొందుతున్న ఫుట్బాల్ టీం సురక్షితగా వుడటం గుర్తించారు. ఇరుకైన రెండు మైళ్ళ మార్గాలు ప్రధాన ద్వారం నుండి వారు వుండు ప్రదేశాన్ని వేరు చేశాయి. వర్షాలు తగ్గడంతో అధికారులు మొదట పంపుల ద్వారా నీటిని బయటికి తోడటం మొదలెట్టారు. ఫుట్ బాల్ ఆట ప్రాక్టిసు తరువాత ఆటగాళ్ళు కోచ్ తో కల్సి లోపలి వెళ్లి ఇరుక్కు పోయారు.
23జూన్,2018
పరిశోధక బృందానికి గుహ ముందున్న ద్వారం బయట వున్న కంచెకు వాళ్ళ సైకిల్లు, బూట్లు కట్టబండి వుండటంతో వారు గుహలోకి వెళ్ళారని గుర్తించారు.గుహ బయట వానాకాలంలో లోపలి వేల్లరాడనే ఎచ్చరిక నోటిసు కుడా వున్నది.
24జూన్,2018
పార్కు అధికారులు, .పోలీసులు భారీ వానలు వచ్చే ప్రమాదం ఉన్నందున వెదకడం ముమ్మరం చేసారు.లోపల లభించిన చేతి, కాలుముద్రలను బట్టి వరద వలన దారి ముసుకు పోవడంతో పిల్లలు తిరిగి సొరంగం లోకి వెళ్ళినట్లు అర్థమైంది.బందువులు సొరంగం బయట నిఘా పెట్టారు
25జూన్,2018
థాయ్ నౌకాదళం సీల్ డైవర్స్ పిల్లల కోసం ఆక్సిజన్ ట్యాంకులు, ఆహారాన్ని తీసుకు గుహలోకి ప్రవేశించాయి.తల్లిదండ్రులకు ప్రార్ధన చేయటానికి, అర్పణలు చేసుకోవడానికి త్యాగ విగ్రహాలు ఏర్పాటు చేయబడ్డాయి. భారీ వర్షం కొనసాగుతోంది. బాలురు గుహలోకి మరింత లోపలికి వెళ్లిపోయారని నమ్మినారు
26జూన్,2018
డైవర్స్ T- జంక్షను చేరుకున్నప్పటికీ బయటికి బలంగా ప్రవహిస్తున్న వరద నీటి వలన వెనక్కి రావలసి వచ్చింది. థాయిలాండ్ ప్రధానమంత్రి, ప్రౌత్ చాన్-ఓచా, జాతికి రక్షించడానికి మద్దతు ఇవ్వాలని ప్రపంచ దేశాలకు పిలుపునిచ్చారు.
27జూన్,2018
అమెరికా పసిఫిక్ కమాండ్ నుండి 30 కన్న ఎక్కువ మంది అమెరికాసైనిక సిబ్బంది సైటుకు చేరుకున్నారు ఇందులో మూడు బ్రిటీష్ డైవింగ్ నిపుణులు ఉన్నారు.
28జూన్,2018
పెరుగుతున్న వరద నీటిని హరించడానికి నీటి పంపులను తీసుకువచ్చారు, బ్రిటీష్ డైవర్స్, ఇతరులు గుహలోకి వెళ్ళు ప్రత్యామ్నాయ ప్రవేశం కోసం పర్వతాన్ని జల్లెడ పట్టారు. గుహలోకి క్రిందికి చేరుకునే టందుకు కొత్త పొగ గొట్టాలనువేయటానికి సహాయం చేయడానికి డ్రోన్లు పంపబడినాయి.
29జూన్,2018
థాయిలాండ్ ప్రధానమంత్రి సైట్ను సందర్శించి, ఆశలను వదులుకోవద్దని రక్షక బృందాన్ని కోరాడు.
30జూన్,2018
రక్షక బృందం పిల్లలను ప్రాణాలతో కనుగోన్నచో, సురక్షితంగా బాలురను బయటికి తెచ్చుటకు ప్రాక్టీస్ కసరత్తులు నిర్వహించారు.
1జులై2018
గుహ సముదాయంలోని 700 మీటర్ల దూరంలో సహాయక కేంద్రం ఏర్పాటు చేయబడింది. వందల ఆక్సిజన్ ట్యాంకులు, ఇతర సరఫరాలు కేంద్రానికి తీసుకు రాబడినవి. ప్రవేశద్వారం నుండి 1,500 మీటర్లు దూరంలో వున్నమోన్క్'స్ జంక్షన్ చేరారు.
2 జులై2018
12 మంది పిల్లలను, కోచ్ ను, పట్టాయ బీచ్ అనబడే ప్రాంతానికి 400 మీటర్ల దూరంలో సజీవంగా గుర్తించారు.
4 జులై 2018
లోపలి వెళ్ళిన మెడికల్ బృందం వాళ్ళను పరీక్షించి చిన్న గాయాలు మినహా అందరు క్షేమగా వున్నారని చెప్పారు.
5జులై 2018
గుహలోని తొలి భాగంలో నీటి స్థాయిని 40 శాతం తగ్గించినట్లు అధికారులు ప్రకటించారు. ప్రవేశద్వారం నుండి మూడో చాంబరు వరకు నడవడానికి ఇప్పుడు అవకాశం దొరికింది. బాలురకు ఇప్పుడు ఫాయిల్ దుప్పట్లు, ఆహారం, ఇవ్వబడినవి.అంతేకాదు, ఏడు డైవర్లు, వైద్యులను వారికి తోడుగా వుంచారు.
6జులై 2018
ఒక థాయ్ మాజీ నౌకాదళ సీల్, సమన్ కునాన్, ఒక రాత్రిపూట గుహమార్గంలో ఆక్సిజన్ కానరీలను ఉంచడానికి వెళ్ళిమరణించాడు. అతని ఆక్సిజన్ సిలిండరు ఖాళి అవ్వడం వలన మరణించి ఉండొచ్చు.దీని వలన రక్షణ చర్య ఎంత ప్రమాదకరమో తెలిసి వచ్చింది.
7 జులై 2018
నీటిని నిరతంరం తోడటం వలన సొరంగంలో నీరు గణనీయంగా తగ్గింది. కాని గుహలో ఆక్సిజన్ ప్రమాణం తగ్గిపోతున్నండున రక్షణ చర్యలు వేగవంతం చెయ్యాల్సివున్నది,అంతేకాదు బారివానాలు పదోచ్చునని వాతావరణ శాఖ చెప్పింది.అందువలన రాబోయే రెండు మూడు రోజుల్లో గుహలో చిక్కుకున్నవారిని ఎలాగైనా బయటికి తేవటానికి సిద్దమైనది.
8 జులై 2018
రెస్క్యూ ఆపరేషన్ ప్రారంభించినప్పుడు మొదట నలుగురు అబ్బాయిలను బయటికి తెచ్చారు.సయహాకులతో కల్సి 10 నిమిషాల వ్యవధిలో ఇద్దరు మొదట బయటికి వచ్చారు.రెండు గంటల తరువాత మరో ఇద్దరు బయటికి తీసుకు రాబడినారు. నలుగురు బాలురులను వెంటనే చియాన్గ్ రై హాస్పిటల్కు వైద్య పరీక్షలకై తీసుకు వెళ్ళారు.
9 జులై 2018
మరో నలుగురు బాలురను బయటికి తీసుకువచ్చారు ముందు రోజుకన్నా చాలా త్వరగా బయటికి తీసుకువచ్చారు.వారిని కుడా వెంబడే హెలికాప్టరుద్వారా చియాన్గ్ రై హాస్పిటల్కు వైద్య పరీక్షల కై తీసుకు వెళ్ళారు.
10 జులై 2018
ప్రమాదం జరిగిన,పిల్లలు గుహలో ఇరుక్కుపోయిన 18 రోజుల తరువాత మిగిలిన నలుగు పిల్లలు, కోచ్ సురక్షితగా గుహబయటికీ రక్షక బృందం తెచ్చినది.
పిల్లల ఆరోగ్య స్థితి
రక్షింపబడిన పిల్లల అందరి ఆరోగ్యం బాగానే వుందని.ఊపిరితిత్తుల అంటువ్యాధికల్గిన కొందరికి మాత్రం వైద్యం కొనసాగుతున్నట్లు పబ్లి హెల్త్ మినిస్టరు తెలిపాడు.
సహాయక బృందంలోని దేశాలు
సహకబృందంలో థాయిలాండ్తో పాటు బ్రిటన్,అమెరికా,ఆస్ట్రేలియా తదితర దేశాలనుండి వచ్చిన నిపుణులు వున్నారు.అమెరికా వాయుసేనకు చెందిన డెరెక్ అండర్సన్ ఒకరు.ఈయన జపాన్ లోణి ఒకినావాలో అమెరికా వైమానిక స్థావరంలో పనిచేసేవాడు.ఇయన తన బృందంతో కల్సి గుహవద్దకు 28 తేదిన వచ్చాడు
ఆధారాలు
వర్గం:ప్రమాదాలు వర్గం:గుహలు
2021
కరోనా-19 మహమ్మారి కారణంగా వాయిదా వేయబడిన, రద్దు చేయబడిన యూరోవిజన్ సాంగ్ కాంటెస్ట్, యూరో 2020, 2020 సమ్మర్ ఒలింపిక్స్, ఎక్స్‌పో మొదలైన కార్యక్రమాలు 2021 నిర్వహించబడ్డాయి.
ఐక్యరాజ్యసమితి 2021ని ఇంటర్నేషనల్ ఇయర్ ఆఫ్ పీస్ అండ్ ట్రస్ట్, ఇంటర్నేషనల్ ఇయర్ ఆఫ్ క్రియేటివ్ ఎకానమీ ఫర్ సస్టైనబుల్ డెవలప్‌మెంట్, ఇంటర్నేషనల్ ఇయర్ ఆఫ్ ఫ్రూట్స్ అండ్ వెజిటబుల్స్, ఇంటర్నేషనల్ ఇయర్ ఫర్ ది ఎలిమినేషన్ ఆఫ్ చైల్డ్ గా ప్రకటించింది.
రోజర్ బిన్నీ
కర్ణాటక లోని బెంగుళూరులో 1955 జూలై 19 న జన్మించిన రోజర్ బిన్నీ పూర్తి పేరు రోజర్ మైకెల్ హంప్రీ బిన్నీ (Roger Michael Humphrey Binny) (Kannada:ರೋಜರ್‌ ಮೈಖೆಲ್‌ ಹಂಫ್ರಿ ಬಿನ್ನಿ). పూర్వపు భారత క్రికెట్ ఆల్‌రౌండర్ అయిన రోజర్ బిన్నీ 1983 ప్రపంచ కప్ క్రికెట్ లో మంచి ప్రతిభను చూపినాడు. ఆ ప్రపంచ కప్ లో మొత్తం 18 వికెట్లు సాధించి, అత్యధిక వికెట్లు సాధించిన బౌలర్ గా నిల్చాడు. 1985లో వరల్డ్ సీరీస్ క్రికెట్ చాంపియన్ లో కూడా ఇదే ప్రతిభ ప్రదర్శించి 17 వికెట్లు సాధించాడు.
బిన్నీ అతని సొంత మైదానమైన బెంగుళూరు లోనే 1979లో పాకిస్తాన్ పై తన అంతర్జాతీయ క్రికెట్ ఆరంగేట్రం చేసాడు. ఇమ్రాన్ ఖాన్, సర్ఫ్రరాజ్ నవాజ్ లాంటి మేటి బౌలర్లను ఎదుర్కొని తొలి మ్యాచ్ లోనే 46 పరుగులు సాధించాడు. ఈ సీరీస్ లోని ఐదవ టెస్టులో ఇమ్రాన్ ఖాన్ బౌన్సర్ కు సిక్సర్ కొట్టిన సంఘటన ప్రేక్షకులకు ఎప్పటికీ గుర్తుండిపోతుంది. ఆ సమయంలో అతడు మంచి బౌలర్, ఫీల్డర్ కూడా. రోజర్ బిన్నీ భారతదేశం తరఫున ఆడిన తొలి ఆంగ్లో-ఇండియన్. రోజర్‌ బిన్నీ బీసీసీఐ 36వ అధ్యక్షుడిగా 2022 అక్టోబర్ 18న నియమితుయ్యాడు.
టెస్ట్ గణాంకాలు
రోజర్ బిన్నీ భారత్ తరఫున 27 టెస్టులకు ప్రాతినిధ్యం వహించి 23.05 సగటుతో 830 పరుగులు సాధించాడు. ఇందులో 5 అర్థ సెంచరీలు ఉన్నాయి. టెస్ట్ క్రికెట్ లో అతని అత్యధిక స్కోరు 83 నాటౌట్. బౌలింగ్ లో 32.63 సగటుతో 47 వికెట్లు సాధించాడు. రెండు సార్లు ఇన్నింగ్సులో 5 వికెట్లు సాధించిన ఘనత పొందినాడు. అతని అత్యుత్తమ బౌలింగ్ 56 పరుగులకు 6 వికెట్లు.
వన్డే గణాంకాలు
72 వన్డే లకు ప్రాతినిధ్యం వహించిన బిన్నీ 16.12 సగటుతో మొత్తం 629 పరుగులు సాధించాడు. ఇందులో ఒక అర్థ సెంచరీ ఉంది. వన్డేలో అతని అత్యధిక స్కోరు 57 పరుగులు. బౌలింగ్లో 29.35 సగటుతో 77 వికెట్లు సాధించాడు. వన్డేలో అత్యుత్తమ బౌలింగ్ విశ్లేషణ 29 పరుగులకు 4 వికెట్లు.
ప్రపంచకప్ లో ప్రాతినిధ్యం
భారతదేశం గెలుపొందిన 1983 ప్రపంచ కప్ క్రికెట్ జట్టులో రోజర్ బిన్నీ ప్రాతినిధ్యం వహించాడు. ఈ కప్ లో 18 వికెట్లు సాధించి అత్యధిక వికెట్లు సాధించిన బౌలర్ గా అవతరించడమే కాకుండా భారత్ కప్ గెల్వడానికి కారకుడైనాడు. ఆ తర్వాత 1987 ప్రపంచ కప్ క్రికెట్ లో కూడా ప్రాతినిధ్యం వహించాడు.
ఇవి కూడా చూడండి
వర్గం:1955 జననాలు వర్గం:భారతీయ క్రీడాకారులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:కర్ణాటక క్రీడాకారులు వర్గం:కర్ణాటక క్రికెట్ క్రీడాకారులు వర్గం:ఆంగ్లో ఇండియన్ వ్యక్తులు వర్గం:జీవిస్తున్న ప్రజలు
శ్రీ లక్ష్మీ అష్టోత్తర స్తోత్రము
thumb|లక్ష్మి దేవి శ్రీ లక్ష్మీ అష్టోత్తర స్తోత్రము - శ్రీ లక్ష్మీ అష్టోత్తర శత నామ స్తోత్రము దేవ్యువాచ దేవదేవ! మహాదేవ! త్రికాలఙ్ఞ! మహేశ్వర! కరుణాకర దేవేశ! భక్తానుగ్రహకారక! || అష్టోత్తర శతం లక్ష్మ్యాః శ్రోతుమిచ్ఛామి తత్త్వతః ||
ధ్యానమ్ వందే పద్మకరాం ప్రసన్నవదనాం సౌభాగ్యదాం భాగ్యదాం హస్తాభ్యామభయప్రదాం మణిగణైః నానావిధైః భూషితామ్ | భక్తాభీష్ట ఫలప్రదాం హరిహర బ్రహ్మాధిభిస్సేవితాం పార్శ్వే పంకజ శంఖపద్మ నిధిభిః యుక్తాం సదా శక్తిభిః || సరసిజ నయనే సరోజహస్తే ధవళ తరాంశుక గంధమాల్య శోభే | భగవతి హరివల్లభే మనోఙ్ఞే త్రిభువన భూతికరి ప్రసీదమహ్యమ్ || ఓం ప్రకృతిం, వికృతిం, విద్యాం, సర్వభూత హితప్రదామ్ | శ్రద్ధాం, విభూతిం, సురభిం, నమామి పరమాత్మికామ్ || 1 || వాచం, పద్మాలయాం, పద్మాం, శుచిం, స్వాహాం, స్వధాం, సుధామ్ | ధన్యాం, హిరణ్యయీం, లక్ష్మీం, నిత్యపుష్టాం, విభావరీమ్ || 2 || అదితిం చ, దితిం, దీప్తాం, వసుధాం, వసుధారిణీమ్ | నమామి కమలాం, కాంతాం, క్షమాం, క్షీరోద సంభవామ్ || 3 || అనుగ్రహపరాం, బుద్ధిం, అనఘాం, హరివల్లభామ్ | అశోకా,మమృతాం దీప్తాం, లోకశోక వినాశినీమ్ || 4 || నమామి ధర్మనిలయాం, కరుణాం, లోకమాతరమ్ | పద్మప్రియాం, పద్మహస్తాం, పద్మాక్షీం, పద్మసుందరీమ్ || 5 || పద్మోద్భవాం, పద్మముఖీం, పద్మనాభప్రియాం, రమామ్ | పద్మమాలాధరాం, దేవీం, పద్మినీం, పద్మగంధినీమ్ || 6 || పుణ్యగంధాం, సుప్రసన్నాం, ప్రసాదాభిముఖీం, ప్రభామ్ | నమామి చంద్రవదనాం, చంద్రాం, చంద్రసహోదరీమ్ || 7 || చతుర్భుజాం, చంద్రరూపాం, ఇందిరా,మిందుశీతలామ్ | ఆహ్లాద జననీం, పుష్టిం, శివాం, శివకరీం, సతీమ్ || 8 || విమలాం, విశ్వజననీం, తుష్టిం, దారిద్ర్య నాశినీమ్ | ప్రీతి పుష్కరిణీం, శాంతాం, శుక్లమాల్యాంబరాం, శ్రియమ్ || 9 || భాస్కరీం, బిల్వనిలయాం, వరారోహాం, యశస్వినీమ్ | వసుంధరా, ముదారాంగాం, హరిణీం, హేమమాలినీమ్ || 10 || ధనధాన్యకరీం, సిద్ధిం, స్రైణసౌమ్యాం, శుభప్రదామ్ | నృపవేశ్మ గతానందాం, వరలక్ష్మీం, వసుప్రదామ్ || 11 || శుభాం, హిరణ్యప్రాకారాం, సముద్రతనయాం, జయామ్ | నమామి మంగళాం దేవీం, విష్ణు వక్షఃస్థల స్థితామ్ || 12 || విష్ణుపత్నీం, ప్రసన్నాక్షీం, నారాయణ సమాశ్రితామ్ | దారిద్ర్య ధ్వంసినీం, దేవీం, సర్వోపద్రవ వారిణీమ్ || 13 || నవదుర్గాం, మహాకాళీం, బ్రహ్మ విష్ణు శివాత్మికామ్ | త్రికాలఙ్ఞాన సంపన్నాం, నమామి భువనేశ్వరీమ్ || 14 || లక్ష్మీం క్షీరసముద్రరాజ తనయాం శ్రీరంగధామేశ్వరీమ్ | దాసీభూత సమస్తదేవ వనితాం లోకైక దీపాంకురామ్ || శ్రీమన్మంద కటాక్ష లబ్ధ విభవద్-బ్రహ్మేంద్ర గంగాధరామ్ | త్వాం త్రైలోక్య కుటుంబినీం సరసిజాం వందే ముకుందప్రియామ్ || 15 || మాతర్నమామి! కమలే! కమలాయతాక్షి! శ్రీ విష్ణు హృత్-కమలవాసిని! విశ్వమాతః! క్షీరోదజే కమల కోమల గర్భగౌరి! లక్ష్మీ! ప్రసీద సతతం సమతాం శరణ్యే || 16 || త్రికాలం యో జపేత్ విద్వాన్ షణ్మాసం విజితేంద్రియః | దారిద్ర్య ధ్వంసనం కృత్వా సర్వమాప్నోత్-యయత్నతః | దేవీనామ సహస్రేషు పుణ్యమష్టోత్తరం శతమ్ | యేన శ్రియ మవాప్నోతి కోటిజన్మ దరిద్రతః || 17 || భృగువారే శతం ధీమాన్ పఠేత్ వత్సరమాత్రకమ్ | అష్టైశ్వర్య మవాప్నోతి కుబేర ఇవ భూతలే || దారిద్ర్య మోచనం నామ స్తోత్రమంబాపరం శతమ్ | యేన శ్రియ మవాప్నోతి కోటిజన్మ దరిద్రతః || 18 || భుక్త్వాతు విపులాన్ భోగాన్ అంతే సాయుజ్యమాప్నుయాత్ | ప్రాతఃకాలే పఠేన్నిత్యం సర్వ దుఃఖోప శాంతయే | పఠంతు చింతయేద్దేవీం సర్వాభరణ భూషితామ్ || 19 || ఇతి శ్రీ లక్ష్మీ అష్టోత్తర శతనామ స్తోత్రం సంపూర్ణమ్
వర్గం:స్తోత్రములు
నిన్నే కోరుకుంటా
నిన్నే కోరుకుంటా 2016లో విడుదలైన తెలుగు సినిమా. శుభకరి క్రియేషన్స్‌ బ్యాన‌ర్‌పై మరిపి విద్యాసాగర్‌ నిర్మించిన ఈ సినిమాకు గణమురళి శరగడం దర్శకత్వం వహించాడు. సందీప్‌, విజయ్‌భాస్కర్‌, ఆనంద్‌, పూజిత, సారిక‌, చమ్మక్ చంద్ర ప్రధాన పాత్రల్లో నటించిన ఈ సినిమా ఆడియోను 2016 జనవరి 30న విడుదల చేసి సినిమాను 2016 జులై 15న విడుదల చేశారు.
బయటి లింకులు
వర్గం:2016 తెలుగు సినిమాలు వర్గం:2016 సినిమాలు
మొదటి చంద్రగుప్తుడు
మొదటి చంద్రగుప్తా (గుప్తా లిపి: Gupta allahabad ndr.jpgGupta allahabad pt.jpgచ-ఎన్ద్రా-గు-ప్తా, rc సా.శ. 319-335 లేదా సా.శ. 319-350) ఉత్తర భారతదేశంలో పాలనసాగించిన గుప్తరాజవంశానికి చెందిన రాజు. అతని పేరు మహారాజాధిరాజ అనే బిదుదుతో పాలించిన చంద్రగుప్తుడు రాజవంశంలో మొదటి చక్రవర్తి అని సూచిస్తుంది. ఆయన తన పూర్వీకుల చిన్న రాజ్యాన్ని ఒక సామ్రాజ్యంగా మార్చిన వివరాలు కచ్చితంగా తెలియనప్పటికీ ఆధునిక చరిత్రకారులు విస్తృతంగా ఆమోదించబడిన సిద్ధాంతం ఆధారంగా లిచ్చావి యువరాణి కుమారదేవితో ఆయన వివాహం తన రాజకీయ శక్తిని విస్తరించడానికి సహాయపడిందని భావిస్తున్నారు. వారి కుమారుడు సముద్రగుప్తుడు గుప్తా సామ్రాజ్యాన్ని మరింత విస్తరించాడు.
పాలనా కాలం
చంద్రగుప్తుడు గుప్తరాజు ఘటోత్కాచా కుమారుడు. గుప్త రాజవంశం వ్యవస్థాపకుని మనవడు. వీరిద్దరినీ అలహాబాదు స్థభం శాసనంలో మహారాజా ("గొప్ప రాజు") అని పేర్కొన్నారు. చంద్రగుప్తుడు మహారాజాధిరాజా ( మహారాజులకు రాజు). బంగారు నాణ్యాలు విడుదలజేసాడు. ఇది ఆయన ఈ రాజవంశానికి మొదటి చక్రవర్తి అని తెలియజేస్తుంది.
4 వ శతాబ్దం మొదటి త్రైమాసికంలో చంద్రగుప్తుడు కచ్చితంగా పరిపాలించాడు. కాని అతని పాలన కచ్చితమైన కాలం అనిశ్చితంగా ఉంది. మహారాజాధిరాజా అనే బిరుదును ఆయన ఊహించడం వలన ఆయన గుప్తశకాన్ని స్థాపించాడని, ఆయన పట్టాభిషేకంతో ఈ శకం ప్రారంభం అయిందని భావిస్తున్నారు. ఈ వాదన ఆధారంగా వి. ఎ. స్మితు, పి. ఎల్. గుప్తాతో సహా పలువురు చరిత్రకారులు చంద్రగుప్తుడి అధిరోహణను సా.శ. 319-320 వరకు ప్రకటించారు. ఇది గుప్తశకం ప్రారంభమని వారు నమ్ముతారు. అయినప్పటికీ ఇది కేవలం ఊహ మాత్రమే గుప్తశకం స్థాపకుడి గుర్తింపు కచ్చితంగా లేదు. డి. సి. సిర్కారు, ఆర్. సి. మజుందారు వంటి కొందరు చరిత్రకారులు గుప్తశకం తన కుమారుడు సముద్రాగుప్తుడి పట్టాభిషేకాన్ని సూచిస్తుందని సిద్ధాంతీకరించారు. ఎస్. ఆర్. గోయలు ఈ యుగం తరువాత రాజు రెండవ చంద్రగుప్తుడితో ప్రారంభించబడిందని సిద్ధాంతీకరించాడు. అయినప్పటికీ దాని ప్రారంభకాలం సముద్రగుప్త అధిరోహణ కాలంతో సరితూగుతుంది.
చంద్రగుప్తా పాలన గురించిన వివిధ అంచనాలు:
కుమారదేవితో వివాహం
చంద్రగుప్తుడు లిచ్చావి యువరాణి కుమారదేవిని వివాహం చేసుకున్నాడు. గౌతమ బుద్ధుని కాలంలో నేటి బీహారులోని వైశాలిలో ప్రధాన కార్యాలయం ఉన్న ఒక పురాతన వంశం పేరు లిచ్చావి. సా.శ. మొదటి మిలీనియంలో నేపాలులో ఒక లిచ్చావి రాజ్యం ఉంది. అయినప్పటికీ కుమారదేవి లిచ్చావి రాజ్యం గుర్తింపు కచ్చితంగా లేదు.
వివాహ ప్రభావం
చంద్రగుప్తుడు కుమారదేవి చంద్రగుప్తుడి చిత్రాలతో ఉన్న బంగారు నాణేలు పురాణ లిచ్చావాయ ("ది లిచ్చావిస్") ఆధారమని చెప్పవచ్చు. వారి కుమారుడు సముద్రగుప్తుడు గుప్త శాసనాలలో లిచ్చావి-దౌహిత్రుడు ("లిచ్చావి కుమార్తె కుమారుడు") గా వర్ణించబడింది. కుమారదేవి మినహా ఈ శాసనాలు రాజవంశం రాణుల పితృ కుటుంబాన్ని ప్రస్తావించలేదు. ఇది గుప్తకుటుంబం కుమారదేవి చంద్రగుప్తతో వివాహం ఒక ముఖ్యమైన సంఘటనగా భావించిందని సూచిస్తుంది.
వైశాలిలో ప్రధాన కార్యాలయం ఉన్న లిచ్చావి రాజ్యాన్ని చంద్రగుప్తుడు ఓడించాడని శాంతి ఒప్పందంలో భాగంగా కుమారదేవి అతనితో వివాహం జరిగిందని న్యూమిస్మాటిస్టు జాను అలను సిద్ధాంతీకరించాడు. లిచ్చావీ పురాతన వంశం కారణంగా గుప్తులు ఈ వివాహాన్ని ప్రతిష్ఠాత్మకమైనదిగా భావించాలని ఆయన సూచించారు.అయినప్పటికీ పురాతన గ్రంథం మనుసంహిత లిచ్చావిలను "అసాధారణమైన, అపవిత్రమైన" (వ్రత్య) గా భావిస్తుంది. అందువలన గుప్తాలు తమ సామాజిక ప్రతిష్ఠను పెంచడానికి సముద్రాగుప్తుడు లిచ్చావి వంశాన్ని గర్వంగా ప్రస్తావించాడు.అలాగే, గుప్తులు లిచ్చావీలను ఓడించిన తరువాత రాజవంశం నాణేల మీద కనిపించడానికి అనుమతించలేదు.
ఈ వివాహం చంద్రగుప్తుడు తన రాజకీయ శక్తిని, ఆధిపత్యాన్ని విస్తరించడానికి సహాయపడింది. మహారాజాధిరాజా అనే బిరుదును స్వీకరించడానికి వీలు కల్పించింది.నాణేల మీద లిచ్చావీల పేరు కనిపించడం బహుశా గుప్తులశక్తి విస్తరణకు వారు చేసిన కృషికి ప్రతీక. వివాహం తరువాత చంద్రగుప్తుడు బహుశా లిచ్చావి భూభాగాలకు పాలకుడు అయ్యాడు. ప్రత్యామ్నాయంగా గుప్తులు లిచ్చావీ రాజ్యాలు ఒక సమాఖ్యను ఏర్పాటు చేసే అవకాశం ఉంది. చంద్రగుప్తుడు, కుమారదేవీలను ఆయా రాజ్యాల సార్వభౌమ పాలకులుగా పరిగణిస్తారు. ఐక్యరాజ్యానికి ఏకైక పాలకుడు అయిన వారి కుమారుడు సముద్రాగుప్తుడు పాలించాడు.
లైఫ్ ఈజ్ బ్యూటీఫుల్
లైఫ్ ఈజ్ బ్యూటీఫుల్ (ఆంగ్లం: Life is Beautiful) 2012లో విడుదలైన తెలుగు చలనచిత్రం. ఈ సినిమాకు కథ, దర్శకత్వాన్ని శేఖర్ కమ్ముల అందించాడు. ఈ సినిమాలో కొత్తవారైన అభిజిత్, సుధాకర్, కౌషిక్ నటించారు. ఈ సినిమాకి మిక్కీ జె. మేయర్ సంగీతాన్ని సమకూర్చాడు. ఈ సినిమాలో అమల అక్కినేని, శ్రియ, అంజులా ఝావేరి ముఖ్యమైన భూమికలను నిర్వహించారు. ఈ చిత్రాన్ని శేఖర్ కమ్ముల, చంద్రశేఖర్ కమ్ముల సంయుక్తంగా ఎమిగోస్ క్రియేషన్స్ బ్యానర్‌పై నిర్మించారు. ఈ చిత్రానికి విజయ్ సి. కుమార్ ఛాయాగ్రాహకుడు.
నిర్మాణం
లీడర్ సినిమా విడుదల ఏడు నెలల తర్వాత 2010, ఆగస్టు నెలలో శేఖర్ కమ్ముల ఈ సినిమా యొక్క ప్రకటనను విడుదల చేసారు. ఈ సినిమాని మొదట హీరో వరుణ్ సందేశ్‌తో తీయాలని యోచించారు కానీ తర్వాత ఈ సినిమాని కొత్తవారితో తీయాలని యోచించి ఎనిమిది నెలల పాటు ఆడిషన్ నిర్వహించి నూతన నటీనటులను ఎంపిక చేసారు. ఆ తర్వాత ఈ సినిమా నిర్మాణం జూన్ 2011లో మొదలు పెట్టి ఫిబ్రవరి 2012 వరకు పూర్తీ చేసి జులై 6, 2012న తొలి బుల్లి ప్రచార చిత్రాన్ని సినిమా బృందం విడుదల చేసింది. అదే విధంగా ఈ సినిమాని శేఖర్ కమ్ముల, చంద్రశేఖర్ కమ్ముల సంయుక్తంగా అమిగోస్ బ్యానర్ పై నిర్మించారు.
సంగీతం
ఈ సినిమాకి మిక్కీ జె. మేయర్ సంగీతాన్ని స్వరపరిచారు.
విడుదల
ఈ సినిమా సెప్టెంబర్ 14 2012 న విడుదలయింది.
పురస్కారాలు
ఈ సినిమాకి అమల అక్కినేనికి 63 వ ఫీల్ంఫేర్ ఉత్సవంలో ఉత్తమ నటీగా సపోర్టీంగ రోల్ విభాగంలో అవార్డు వరించింది. ఇదే సినిమాలోని పాత్రకు గాను ఉత్తమ సహాయ నటిగా అమల అక్కినేనికి సినీమా అవార్డు లభించింది.
వసూళ్లు
ఈ సినిమా బాక్స్ ఆఫీస్ వద్ద 17.5 కోట్లను ( 17 రోజులకు) వసూలు చేసింది
మూలాలు
వర్గం:2012 తెలుగు సినిమాలు వర్గం:తెలుగు సినిమా వర్గం:శ్రియా సరన్ నటించిన సినిమాలు వర్గం:సినిమా వర్గం:అక్కినేని కుటుంబం
మల్లనూరు
మల్లనూరు , చిత్తూరు జిల్లా, కుప్పం మండలానికి చెందిన రెవెన్యూయేతర గ్రామం.
సమీప గ్రామాలు
రాబర్ట్ సన్ పేట్, వనియంబాడి, తిరుపత్తూర్, ములబాగల్ సమీపములో ఉన్నాయి. ఉపగ్రామాలు బిక్కిలిగట్టు, బోడప్ప కొట్టాలు, పైబోడగుట్ట, జీడూరు.
రవాణ సౌకర్యాలు
ఈ గ్రామానికి పరిసర ప్రాంతంలో వున్న అన్ని ప్రదేశాలకు రోడ్డు కలుపబడి వున్నది బస్సుల సౌకర్యము కూడా ఉంది. ఈ గ్రామానికి సమీపములో కుప్పం ఎ.పి.ఎస్.ఆర్టి.సి బస్ స్టేషన్, శాంతిపురం బస్ స్టేషన్లు ఉన్నాయి. ఈ గ్రామానికి కుప్పం, గుడుపల్లె రైల్వే స్టేషనులు సమీపములోవున్నాయి. బంగారుపేట్ రైల్వే స్టేషను 35 కి.మీ దూరములో ఉంది.
హాఫ్ పేట
హాఫ్ పేట గుంటూరు జిల్లా తెనాలి మండలానికి చెందిన రెవెన్యూయేతర గ్రామం.
గ్రామం పేరు వెనుక చరిత్ర
హాఫ్ పేట ఒకప్పుడు "జాకీర్ హుస్సేన్" గ్రామంగా పిలువబడేది. రెండు చోట్ల వేర్వేరుగా ఉన్న గ్రామంలో కాలానుగుణంగా మార్పులు వచ్చినవి. బ్రిటిష్ పాలకులు గ్రామానికి చేరుకొని, రెండు గ్రామాలుగా ఉన్న జాకీర్ హుస్సేన్ నగర్ గ్రామంలో ఒకచోట హాఫ్ దొర నివాసమేర్పరచుకొని అధికారం చేసినట్లు, చరిత్ర చెబుచున్నది. గ్రామాభివృద్ధికి ఆయన ఇతోధికంగా తోడ్పడటంతో, ఆయన పేరుమీద గ్రామానికి "హాఫ్ పేట" అని నామకరణం చేశారు.
గ్రామంలో విద్యా సౌకర్యాలు
మండల పరిషత్తు ప్రాధమికోన్నత పాఠశాల.
గ్రామ పంచాయతీ
2013,జులైలో ఈ గ్రామ పంచాయతీకి నిర్వహించిన ఎన్నికలలో శ్రీ రవిచంద్రకుమార్ సర్పంచ్‌గా ఎన్నికైనారు.
మూలాలు
వర్గం:ఆంధ్రప్రదేశ్ సీఆర్‌డీఏ గ్రామాలు వర్గం:తెనాలి మండలం లోని రెవిన్యూయేతర గ్రామాలు
విఠల్ భాయ్ పటేల్
విఠల్ భాయ్ పటేల్, (1873 సెప్టెంబరు 27 - 1933 అక్టోబరు 22) భారతీయ కేంద్ర శాసనసభ సభ్యుడు, రాజకీయ నాయకుడు, స్వరాజ్ పార్టీ వ్యవస్థాపకుడు. విఠల్ భాయ్ పటేల్ 1873 సెప్టెంబరు 27న గుజరాత్ రాష్ట్రం, నాడియడ్ పట్టణంలో జన్మించాడు. ఇతను, ఐరన్ మ్యాన్ ఆఫ్ ఇండియా గా ప్రసిద్ధి చెందిన సర్దార్ వల్లభాయ్ పటేల్‌కు అన్న. స్వాతంత్ర్య ఉద్యమంలో పాల్గొన్నాడు. విఠల్ భాయ్ విద్యాభ్యాసం నాడియాడ్, బొంబాయి లలో జరిగింది. గోధ్రా, బార్శద్ కోర్టులలో జూనియర్ లాయర్ గా పని చేశాడు. చిన్న వయస్సులోనే దివాలిబా అనే అమ్మాయిని వివాహం చేసుకున్నాడు. 1913 మిడిల్ టెంపుల్ ఇన్, లండన్ నుండి ఉన్నత చదువులు పూర్తి చేసి, భారతదేశానికి తిరిగి వచ్చాడు. బొంబాయ్ అహ్మదాబాద్ కోర్టు లలో ఒక న్యాయవాదిగా పనిచేశాడు. 1915లో ఇతని భార్య మరణించింది.
రాజకీయ జీవితం
వల్లభాయ్ పటేల్ రాజకీయాల్లోకి రాకముందే, విఠల్‌భాయ్ రాజకీయాలలో ప్రవేశించాడు. భారత స్వాతంత్ర్య ఉద్యమంలో పాల్గొన్నాడు. బాంబే లెజిస్లేటివ్ కౌన్సిల్‌లో సీటు గెలుచుకున్నాడు. చౌరీ చౌరా సంఘటన, 1922 లో సహాయ నిరాకరణ ఉద్యమం ముగిసిన తరువాత, విఠల్‌భాయ్, చిత్తరంజన్ దాస్, మోతీలాల్ నెహ్రూలతో కలిసి కాంగ్రెస్‌ను విడిచిపెట్టి స్వరాజ్ పార్టీ అనే సొంత పార్టీని స్థాపించారు. ఈ పార్టీ ప్రధాన లక్ష్యం కౌన్సిల్స్‌లోకి ప్రవేశించడం, బ్రిటిష్ వారు నడుపుతున్న ప్రభుత్వాన్ని రద్దు చేయడం. బెంగాల్ ఒడంబడిక తర్వాత 1923 ఎన్నికల్లో చాలామంది స్వరాజ్ పార్టీ అభ్యర్థులు గెలిచి సెంట్రల్ లెజిస్లేటివ్ అసెంబ్లీకి ఎన్నికయ్యారు. చట్టసభలో ప్రభుత్వ అన్యాయాల్ని వ్యతిరేకించారు. 1923 లో సెంట్రల్ లెజిస్లేటివ్ అసెంబ్లీకి ఎన్నికయ్యాడు. తరువాత 1925 లో, అసెంబ్లీ ప్రెసిడెంట్ అయ్యాడు. తరువాత విఠల్‌భాయ్ కాంగ్రెస్‌లో చేరి భారతదేశ స్వాతంత్ర్యం కోసం తన పోరాటాన్ని సాగించాడు. చిత్తరంజన్ దాస్ మరణం తర్వాత ఈ పార్టీ చీలిపోయింది.
మరణం
విఠల్‌భాయ్ 1933 అక్టోబరు 22న స్విట్జర్లాండ్‌లోని జెనీవాలో కన్నుమూశారు. అతని మృతదేహాన్ని భారతదేశానికి తీసుకువచ్చి నవంబరు 10 న బొంబాయిలో అంత్యక్రియలు చేశారు. మరణించే సమయానికి వయస్సు 60 సంవత్సరాలు.
మూలాలు
వర్గం:గుజరాత్ వ్యక్తులు వర్గం:న్యాయవాదులు వర్గం:రాజకీయ నాయకులు వర్గం:స్వరాజ్ పార్టీ సహా వ్యవస్థాపకుడు వర్గం:స్వాతంత్ర్య సమర యోధులు వర్గం:1933 మరణాలు వర్గం:1873 జననాలు వర్గం:బ్రిటిషు భారతదేశ కేంద్ర శాసనసభ సభ్యులు
గోపాల్‌గంజ్ లోక్‌సభ నియోజకవర్గం
మూలాలు
వర్గం:బీహార్ లోక్‌సభ నియోజకవర్గాలు
మంగళగిరి శ్రీనివాసులు
మంగళగిరి శ్రీనివాసులు మహబూబ్ నగర్ జిల్లాకు చెందిన, కవి, రచయిత, సాహిత్య పరిశోధకుడు,విమర్శకుడు. వృత్తిరీత్యా పాలమూరు విశ్వవిద్యాలయంలో సహాయ ఆచార్యుడిగా పనిచేస్తున్నాడు. ఇతను సాహిత్యానికి సంబంధించి జాతీయ,అంతర్జాతీయ సదస్సులలో 30కి పైగా పత్ర సమర్పణలు చేశాడు.కేంద్ర సాహిత్య అకాడమీ, యు.జి.సి.సెమినార్లలో, అనేక కవిసమ్మేళనాలలో పాల్గొన్నాడు. ఇతని కవితలు, గేయాలు, కథలు, వ్యాసాలు, సమీక్షలు అనేక దిన,వార,మాస,త్త్రైమాసిక,వార్షిక పత్రికలలో వెలువడ్డాయి.
కుటుంబ నేపథ్యం
మహబూబ్​నగర్​ జిల్లా మిడ్జిల్ మండలం, బోయిన్‌పల్లి ఇతని స్వగ్రామం. 1985 జనవరి 10 వ తేదిన జన్మించాడు. తల్లిదండ్రులు మంగళగిరి శంకర్ బాయి, మంగళగిరి రామచందర్ జీ. ఈ దంపతులకు ఇతను 5వ సంతానం.
విద్యాబ్యాసం
ప్రాథమిక విద్య బోయిన్ పల్లి లో,ఉన్నత పాఠశాల విద్య మిడ్జిల్ జిల్లా పరిషత్ ఉన్నత పాఠశాలలో, ఇంటర్మీడియట్ ప్రభుత్వ జూనియర్ కళాశాల మిడ్జిల్‌లో, డిగ్రీ విద్య కల్వకుర్తి లో,తెలుగు పండిత శిక్షణ ఉపాధ్యాయ విద్యను SVTPT మిర్యాలగూడలో, వీటితో పాటు స్నాతకోత్తర విద్య ఎం.ఏ తెలుగును ఉస్మానియ విశ్వవిద్యాలయం నుండి పూర్తి చేశాడు. UGC NET కూడా సాధించాడు.
సాహిత్య పరిశోధన
ఉస్మానియా విశ్వవిద్యాలయం నుండి 'ఆంధ్ర సారస్వత పరిషత్తు - తెలుగు భాషా సాహిత్య సేవ ' (నేటి తెలంగాణ సారస్వత పరిషత్తు) అనే అంశంపై పిహెచ్.డి పరిశోధన చేసి
2018లో డాక్టరేట్ పట్టాను పొందాడు. ఇతను పలు సాహిత్య  సాంస్కృతిక సంస్థలలో  క్రియాశీలకంగా పనిచేస్తున్నాడు.
రచనలు
ఇతను కవితలు, కథలు, పాటలు, పద్యాలు, వ్యాసాలు మొదలగు ప్రక్రియలలో రచనలు చేశాడు. ఇప్పటికి నాలుగు పుస్తకాలు ముద్రించాడు. అవి
1.ఆరెకటిక కులగోత్ర వృత్తి పురాణం
2.సంగడి (సాహిత్య వ్యాసాల సంపుటి)
3.ఆంధ్ర సారస్వత పరిషత్తు తెలుగు భాషా సాహిత్య సేవ (సిద్ధాంత గ్రంధం)
4.వివేచన (సాహిత్య వ్యాస సంపుటి)
పురస్కారాలు
కులసాహిత్యరత్న 2015,
బంగి బాలయ్య స్మారక సాహిత్య అవార్డు 2016,
ఉత్తమకవి సత్కారం 2016,
జాతీయ ఎక్సలెన్స్ అవార్డ్ కటిక్ శిరోమణి 2016,
ప్రపంచ తెలుగు మహాసభలు కవిపండిత సన్మానం 2017,
ఉస్మానియా విశ్వవిద్యాలయం డాక్టరేట్ పట్టా ప్రదానం 2018 ,
సేవభారతి పురస్కారం 2019,
మూలాలు
వర్గం:మహబూబ్ నగర్ జిల్లా కవులు వర్గం:మహబూబ్ నగర్ జిల్లా పరిశోధకులు
సింగరేణి థర్మల్ విద్యుత్ కేంద్రం
సింగరేణి థర్మల్ విద్యుత్ కేంద్రం తెలంగాణ రాష్ట్రం, మంచిర్యాల జిల్లా, జైపూర్ లో నెలకొల్పబడిన విద్యుత్ కేంద్రం. సింగరేణి కాలరీస్ కంపెనీ లిమిటెడ్ నిర్వహిస్తన్న ఈ బొగ్గు ఆధారిత విద్యుత్ కేంద్రంలో 1200 మెగావాట్ల విద్యుత్ సామర్థ్యం ఉంది, ఇందులో రెండు 600 మెగావాట్ల యూనిట్లు ఉన్నాయి.
ప్రారంభం
బొగ్గు తవ్వకాలలో సింగరేణి కాలరీస్ కంపెనీ లిమిటెడ్ కు ప్రధాన్యత ఉండగా, బంగారు తెలంగాణ నిర్మాణంలో భాగంగా విద్యుత్ పరిశ్రమలోకి ప్రవేశించాలని కంపెనీ నిర్ణయించింది. ఈ నిర్ణయంతో విద్యుత్ ఉత్పత్తి పరిశ్రమలోకి ప్రవేశించిన మొదటి భారత బొగ్గు పిఎస్‌యుగా సింగరేణి కాలరీస్ కంపెనీ లిమిటెడ్ గా నిలిచింది.
రెండు 600 మెగావాట్ల యూనిట్లను కలిగి ఉన్న సింగరేణి విద్యుత్ కేంద్రం ప్రాజెక్టును సింగరేణి కాలరీస్ కంపెనీ లిమిటెడ్ 2011, నవంబరు 11న మంచిర్యాల జిల్లాలోని జైపూర్ లో ప్రారంభించింది. ఈ ప్రాజెక్టు నిర్వహించడానికి నేషనల్ థర్మల్ పవర్ కార్పొరేషన్ ఒప్పందం కుదుర్చుకుంది. బాయిలర్ టర్బైన్ జనరేటర్ (బిటిజి), బ్యాలెన్స్ ఆఫ్ ప్లాంట్ (బిఓపి) కోసం భారత్ హెవీ ఎలక్ట్రికల్స్ లిమిటెడ్, కోల్‌కతాలోని మెక్‌నాలీ భారత్ ఇంజనీరింగ్ కంపెనీ లిమిటెడ్‌కు కాంట్రాక్టులు మంజూరు చేయబడ్డాయి.
2016 మార్చి 1న యూనిట్ 1 కోసం, 2016 సెప్టెంబరు 1న యూనిట్ 2 కోసం పవర్ ప్లాంట్ సింక్రొనైజేషన్ పూర్తిచేయబడ్డాయి. 2016 సెప్టెంబరు 25న యూనిట్ 1, 2016 డిసెంబరు 2న యూనిట్ 2కి పవర్ ప్లాంట్ ప్రాజెక్ట్ మెదటి దశ పూర్తయింది. ఈ విద్యుత్ కేంద్రంను 2016, ఆగస్టు 7న ప్రధానమంత్రి నరేంద్ర మోడీ దేశానికి అంకితం చేశాడు.
భవిష్యత్ విస్తరణ
రెండవ దశలో భాగంగా 800 మెగావాట్ల యూనిట్‌తో మూడవ విద్యుత్ ప్లాంట్‌ను విస్తరించాలని సింగరేణి కాలరీస్ కంపెనీ లిమిటెడ్ యోచిస్తోంది. 2015, మార్చి 3న జరిగిన మూడవ విద్యుత్ ప్లాంట్‌ శంకుస్థాన కార్యక్రమంలో ముఖ్యమంత్రి కెసీఆర్ పాల్గొని శంకుస్థాన చేశాడు. అంచనా వ్యయం రూ .5879.62 కోట్లతో ఏర్పాటుచేయనున్న ఈ ప్రాజెక్టుకు సంబంధించి 800 మెగావాట్ల కోసం ప్రస్తుతం ఉన్న ప్లాంటుకు పక్కనే 127.31 హెక్టార్ల భూమి ఉంది. ఈ ప్రాజెక్ట్ కోసం 2019, డిసెంబరు 18న పర్యావరణ, అటవీ, వాతావరణ మార్పుల మంత్రిత్వ శాఖ క్లియరెన్స్ ఇచ్చింది.
పి.ఎల్‌.ఎఫ్‌. (ప్లాంటు లోడ్‌ ఫ్యాక్టర్‌)
2018 సెప్టెంబరులో 100.04 శాతం, 2019 ఫిబ్రవరిలో 100.05 శాతం స్టేషన్‌ పి.ఎల్‌.ఎఫ్‌., 2020 ఫిబ్రవరి నెలలో గరిష్టంగా 100.18 శాతం స్టేషన్‌ పి.ఎల్‌.ఎఫ్‌. సాధించింది. అంతేకాకుండా 2వ యూనిట్‌ 9 సార్లు, 1వ యూనిట్‌ 6 సార్లు నూరుశాతం పి.ఎల్‌.ఎఫ్‌. సాధించాయి. ఈ విద్యుత్‌ కేంద్రం 2016 సెప్టెంబరులో ప్రారంభమైన నాటినుండి 2020 ఫిబ్రవరి వరకు 30,921 మిలియన్‌ యూనిట్ల విద్యుత్తు ఉత్పత్తి చేయగా దీనిలో 29,056 మిలియన్‌ యూనిట్ల విద్యుత్తును రాష్ట్ర అవసరాలకు సరఫరా చేయబడింది.
మూలాలు
వర్గం:తెలంగాణ వర్గం:విద్యుచ్ఛక్తి వర్గం:విద్యుత్ కేంద్రాలు వర్గం:2011 స్థాపితాలు
రొమిల్లా థాపర్
రొమిల్లా థాపర్ (జననం 1931 నవంబరు 30) చరిత్ర పరిశోధకురాలు, లౌకిక చరిత్ర నిర్మాత.
బాల్యం-విద్యాభ్యాసం
ఈమె 1931లో లాహోర్లో జన్మించారు. ఈమె తొలి నామకరణం రమోలా అయితే ఈ పేరు ప్రసిద్ధ ఆంగ్ల నవల ఒకదానిలో విషాదాంత పాత్రకు ఉంది. అందువల్ల ఈమె తల్లి ఆ పేరును రొమిలాగా మార్చివేసారు. తండ్రి భారతీయ సైన్యానికి చెందినవారు కావడం చేత దేశంలోని వివిధ ప్రాంతాలలో విద్యాభ్యాసం జరిగింది. ఈమె తొలుత పంజాబ్ విశ్వవిద్యాలయంలో సాహిత్యంలో డిగ్రీ చేసారు. లండన్ లోని స్కూల్ ఆఫ్ ఓరియంటల్ అండ్ ఆఫ్రికక్ స్టడిస్ లో అడ్మిషన్ కు ప్రయత్నించినప్పుడు బి.ఏలో హిస్టరీ తీసుకోమన్నారు. దీనితో ఈమె "చరిత్ర"ను విషయాంశంగా ఎంచుకున్నారు. ఆ సమయంలో ఈమె వద్ద సరిపడినంత డబ్బు లేకపోవడంతోపార్ట్ టైం ఉద్యోగం చేసారు. అదీ ఏమంత వెసులుబాటుగా ఉండేది కాదు. ఈమెకు ట్యూటర్ గా ఉన్న ప్రొఫెసర్ ఎ.ఎస్. భాషం ఒక సలహా ఇచ్చారు. పి.హెచ్.డి కోసం లండన్ యూనివర్శిటీ సహాయం కోరమన్నారు. దీనితో ఈమె అనుకోని పరిస్థితులలో "స్కాలర్"గా మారారు.
పరిశోధనలు
పంజాబ్, లండన్ విశ్వవిద్యాలయాల్లో చదివి బి.ఏ (ఆనర్స్) డిగ్రీ సంపాదించిన ఈమె 1958 లో లండన్ విశ్వవిద్యాలయం నుండి డాక్టరేట్ పట్టం పొందారు. అశోక చక్రవర్తి గూర్చి ఎ.ఎల్.భాషం పర్యవేక్షణలో ఈమె చేసిన పరిశోధన ఫలితంగా ఈ డాక్టరేట్ లభించింది. లండన్ లో పరిశోధక విద్యార్థిగా ఎంతో ఉత్సాహంగా పరిశోధనలు, గాడాధ్యయనం చేసారు. అయితే ప్రొఫెసర్ భాషం మాత్రం ఎప్పుడూ ఈమె మీద కోపాన్ని ప్రదర్శిస్తూండేవారు. "ఆత్రుతను నియంత్రించుకోలేవు. చదువుకు ఎక్కువ సమయాన్ని కేటాయించాలి..." అంటు మందలించేవారు. అప్పుడు పరిశోధక విద్యార్థిగా కర్తవ్యాలు గుర్తుకు వచ్చి, ఆచరణలో పెట్టేవారు. "అశోకా అండ్ ద డిక్లయిన్ ఆఫ్ ద మౌర్యాస్" పేరుతో 1961 లో ఆక్స్‌ఫర్డు విశ్వవిద్యాలయం ప్రెస్ ఈమె పరిశోధన గ్రంథాన్ని వెలువరించింది. అది ప్రొఫెసర్ ఎ.ఎల్.భాషం కే అంకితమీయబడింది.
అధ్యాపకురాలిగా
రొమిలా ఆసియా, యూరప్ ఖండాలలో విస్తృతంగా పర్యటించారు. 1957 లో చైనాలో బౌద్ధ గుహలనూ, బోబీ ఎడారిలో టున్-హ్యూయాంగ్ నూ అధ్యయనం కోసం సందర్శించారు. 1958-60 లో లండన్ విశ్వవిద్యాలయంలో ప్రాచీన భారతదేశ చరిత్రను బోధించారు. లండన్లో ఉన్నప్పుడు బి.బి.సి లో "ఇంగ్లీషు టాక్స్ ఫర్ ఏసియా" "హోం అండ్ ద థర్డ్ ప్రోగ్రామ్స్" సీరీస్ లో పలు ప్రసంగాలను అందించారు. 1962 లో బోధకురాలిగా ఢిల్లీ విశ్వవిద్యాలయంలో చేరి 1970 లో జవహర్లాల్ నెహ్రూ విశ్వవిద్యాలయం ప్రొఫెసరుగా పనిచేసారు. 1991 లో ఉద్యోగ విరమణ చేసి, అదే విశ్వవిద్యాలయంలో హిస్టరీ ఎమెరిటస్ ప్రొఫెసర్ గా ఉన్నారు. ఈ విశ్వవిద్యాలయంలో ఉన్నత పదవిలో ఉండి, కొత్త సిలబస్ ను ప్రవేశ పెట్టారు. పాతతరం చరిత్ర నుంచి బయటపడి సాంఘిక, ఆర్థిక చరిత్రను ముందుకు తీసుకు వచ్చారు. ఇందుకు చాలామంది విద్యావేత్తలు అబ్బురపడ్డారు, వ్యాఖ్యానించారు. దశాబ్దం చివరినాటికి ఇతర విశ్వవిద్యాలయాలు కూడా ఈమె రూపకల్పన చేసిన సిలబస్ నే అనుసరించాయి.
చరిత్ర పరిశోధకురాలిగా
ఈమె భారతదేశ చరిత్ర మీద ఏర్పడిన దురభిప్రాయాలను తొలగించడానికి కృషిచేసారు. ప్రాచీన భారతీయ చరిత్ర రచనలకు అంతర్జాతీయ గుర్తింపు తెచ్చారు. మతవాద దృక్పథంతో చరిత్రను వక్రీకరించే ప్రయత్నాలను సాహసోపేతంగా, దృఢ చిత్తంతో ఎదుర్కొని అగ్రపీఠంలో నిలిచారు. చరిత్ర రచనలో ఎప్పటికప్పుడు కొత్త కొత్త ప్రశ్నలను లేవనెత్తి ఆ విషయాలను సుసంపన్నం చేసారు. అరుదైన చరిత్ర కారుల్లో ప్రధాన కర్తగా నిలిచారు. గత చరిత్రను జీర్ణించుకుని భావి తరాల వారికి అందించడంలో ఈమె చేసిన కృషి అపారమైనది. మన దేశ చరిత్రలో భాగంగా పేర్లు, తేదీలు, పుట్టుపూర్వోత్తరాలు మీద ఈమె చేసిన విస్తృత అధ్యయనం అమేయమైనది. యువతరానికి, రాజకీయ హింసా చరిత్రకు వ్యతిరేకంగా పోరాడిన వారికోసం "ఐవరీ టవర్"ను రచించిన ప్రముఖుల్లో రొమిలా ఒకరు. 1966 లో ఈమె రచించిన "ఎ హిస్టరీ ఆఫ్ ఇండియా" ప్రథమ భాగమును అంతర్జాతీయ ఖ్యాతి గడించిన పెంగ్విన్ ప్రచురణకర్తలు ప్రచురించారు.
ప్రొఫెసర్ రొమిలా థాపర్ ప్రాచీన భారతదేశ చరిత్ర (క్రీ.పూ 10 వ శతాబ్ది నుండి సా.శ. 10వ శతాబ్దం వరకు గల చరిత్ర) అంశం మీద విశేష కృషి చేసారు. ఈమె తనకు ముందు గల చరిత్రకారుల కంటే భిన్నంగా భారతదేశ చరిత్రను వ్యాఖ్యానం చేసారు. భారతీయ సంస్కృతి సాంఘికంగా, ఆర్థికంగా ఏ విధంగా పరిణమించిందో విభిన్న సాక్ష్యాలతో నిరూపించారు. సన్యాసం రాజ్యశక్తికి వ్యతిరేకమైన ప్రబల శక్తి అని ఈమె వివరించిన తీరు అత్యద్భుతంగా ఉండి జాతీయ, అంతర్జాతీయ స్థాయిల్లో కితాబునందుకున్నది. పురాణాలలోని రాజవంశవృక్షాలు మారుతున్న ఆర్థిక సాంఘిక స్థితిగతులను సూచిస్తాయని కూడా వ్యాఖ్యానించారు. తత్ఫలితంగా "మార్కిస్ట్ చరిత్రకారిణి" అనే ముద్ర వేయించుకున్నారు.
జాతి మత విద్వేషాలతో భారతీయ చరిత్రను దోషభూయిష్టం చేసే విధానాలను నిశితంగా విమర్శించారు. ఈమె మౌర్య సామ్రాజ్య లక్షణాలను నూతన దృక్కోణంలోపరిశీలించారు. మెగస్తనీస్ రాతల్లోని మంచి చెడులను వెల్లడించారు. చక్రవర్తి మహావ్యక్తీ అయిన అశోకుని పాలన గూర్చి సూక్ష్మ పరిశీలన చేసారు. అశోకుని శిలా శాసనాల్లోని "ధమ్మం" స్వరూపం ఏ విధంగా ఉన్నదో అద్భుత రీతిలో వివరించారు. అశోకుని అహింసా వాదం వల్ల మౌర్య సామ్రాజ్యం పతనమైందనే వాదనను తునాతునకలూ చేసారు.
Somanatha: The Many Voices of a History గ్రంథ రచనలో సోమనాథ దేవాలయ చరిత్రను వివరించారు. గత రెండు దశాబ్దాల చరిత్రను శోధించి, విభిన్న చరిత్రను సూచించారు. ప్రాచీన భారతదేశంలోని మత, సాంఘక, సంస్కృతి అంశాల మీద గతంలో చెప్పుకున్నవన్నీ నిరాథారమైనవనీ సాక్ష్యాలతో నిరూపించాగా హిందూత్వ రాజకీయులు తీవ్రస్థాయిలో ధ్వజమెత్తారు. ఈమెకు వ్యతిరేకంగా ప్రచండ ఉద్యమాలు నిర్వహించారు. ఈమెకు ఉన్న వృత్తిపరమైన అర్హతలను అపహాస్యం చేసారు. 1999 లో ఎన్నికలలో దేశ నాయకత్వాన్ని చేపట్టిన మూడు నెలలలోపే బి.జె.పి ప్రభుత్వం ఈమెను "ఇండియన్ కౌన్సిల్ ప్రి హిస్టారికల్ రీసెర్చి" నుండి వెళ్లగొట్టింది. ఆ తర్వాత వెనువెంటనే "ప్రసార భారతి" కూడా ఈమెపదవిని రద్దు చేసింది. ఈమెను "యాంటి హిందూ"గా ముద్రవేసి, "యాంటీ నేషనల్" పదాన్ని కూడా జోడించి మనస్తాపం కలిగించింది.
సేవలు
స్వాతంత్ర్యానంతరం భారతచరిత్ర రచనలో ఏర్పడిన సంప్రదాయాల నిర్మాణంలో కీలకమైన చరిత్ర రచయితల్లో రొమిల్లా థాపర్ ఒకరు. బ్రిటీష్ వారి నిష్క్రమణానంతరం తొలినాటి ప్రభుత్వాల దృక్పథాలతో కొంతవరకూ అకడమిక్ చరిత్ర తిరగరాయబడిన ప్రాధాన్యత కల కాలంలో ఆమె ప్రాముఖ్యం వహించారు. రొమిల్లా థాపర్ ప్రపంచవ్యాప్తంగా భారతీయ చరిత్ర రచయిత్రిగా ప్రాచుర్యం పొందాఉర్. విఖ్యాత కార్నెల్, పెన్సెల్వేనియా విశ్వవిద్యాలయాలు, కాలేజ్ డి ఫ్రాన్స్‌లకు ఆతిథ్య ఆచార్యురాలిగా, 1983లో భారత చరిత్ర కాంగ్రెస్‌కు జనరల్ ప్రెసిడెంట్‌గా, 1999లో బ్రిటీష్ అకాడమీ ఫెలోగా గౌరవం పొందారు. చికాగో విశ్వవిద్యాలయం, ఇన్స్‌టిట్యూట్ డెస్ లాంగ్యుఎస్ ఎట్ సివిలైజేషన్స్ ఓరియంటల్స్, ఆక్స్‌ఫర్డ్ విశ్వవిద్యాలయం, ఎడిన్‌బర్గ్ విశ్వవిద్యాలయం, కలకత్తా విశ్వవిద్యాలయం వంటి ప్రముఖ విద్యాపీఠాల నుంచి గౌరవ డాక్టరేట్‌లు అందుకున్నారు. అమెరికన్ అకాడెమీ ఆఫ్ ఆర్ట్స్ అండ్ సైన్సెస్‌లో విదేశీ గౌరవ సభ్యురాలిగా ఎన్నికయ్యారు. ప్రభుత్వం ప్రకటించిన పద్మభూషణ్ పురస్కారాన్ని తిరస్కరిస్తూ, "నేను అకడమిక్ సంస్థల నుంచే తప్ప ప్రభుత్వాల నుంచి పురస్కారాలు అందుకోనని" ప్రకటించారు. ప్రతిష్ఠాత్మకమైన క్లూగ్ ప్రైజ్ ఫర్ హ్యుమానిటీ (2008) ను మిలియన్ డాలర్ల ప్రైజ్‌తో పాటుగా పీటర్ బ్రౌన్‌తో పంచుకున్నారు. ఈ నేపథ్యంలో ఆమె రచించిన భారత చరిత్ర అత్యంత ప్రాధాన్యత సంతరించుకుంది. ఈ గ్రంథాన్ని హైదరాబాద్ బుక్ ట్రస్ట్ వారు ప్రముఖ అనువాదకులు సహవాసితో తెలుగులోకి అనువదింపజేసి ప్రచురించారు.
గుర్తింపు, గౌరవాలు
ఆమె కార్నెల్ విశ్వవిద్యాలయం, యూనివర్శిటీ ఆఫ్ పెన్సిల్వేనియా, కాలేజ్ డె ప్రాన్స్ లలో విజిటింగ్ ప్రొఫెసరుగా పనిచేసారు. 2983 లో ఇండియన్ హిస్టరీ కాంగ్రెస్ కు ప్రధానాధ్యక్షురాలిగా నియమితులైనారు. 1999 లో బ్రిటిష్ అకాడమీలో ఫెలోషిప్ పొందారు.
ఆమె ఆక్స్‌ఫర్డు లోని లేడీ మార్గరెట్ హాల్ లో గౌరవ ఫెలోషిప్ ను, యూనివర్శిటీ ఆఫ్ లండన్ లోని స్కూల్ ఆఫ్ ఓరియంటల్ అండ్ ఆఫ్రికన్ స్టడీస్ లో గౌరవ ఫెలోషిప్ పొందారు. ఆమె చికాగో విశ్వవిద్యాలయం, పారిస్ లోని ఇనిస్టిట్యూట్ నేషనల్ డెస్ లాంగ్వేజెస్ ఎట్ సివిలిసేషన్స్ ఓరియెంటల్స్, ఆక్స్‌ఫర్డు విశ్వవిద్యాలయం, ఎడిన్‌బర్గ్ విశ్వవిద్యాలయం, కలకత్తా విడ్వవిద్యాలయాల నుండి గౌరవ డాక్టరేట్లు పొందారు.
ఆమె 2009 లో హైదరాబాద్ విశ్వవిద్యాలయం నుండి కూడా డాక్టరేట్ పొందారు. ఆమె 2009 లో అమెరికన్ అకాడమీ ఆఫ్ ఆర్ట్స్ అండ్ సైన్సెస్ యొక్క విదేశీ గౌరవ సభ్యురాలిగా ఎంపికయ్యారు.
2004 లో యునైటెడ్ స్టేట్స్ లోని లైబ్రరీ ఆఫ్ కాంగ్రెస్ ఆమెను దక్షిణాది దేశాలు, నంస్కృతులలో మొదటిసారి క్లూజ్ చైర్ గా నియమించారు.
2005 జనవరిలో ఆమె భారత ప్రభుత్వం అందజేసిన ప్రతిష్ఠాత్మక పురస్కారమైన పద్మభూషణ్ ను తిరస్కరించింది. అంతకు ముందు 1992 లో కూడా ఆమె పద్మభూషణ్ పురస్కారాన్ని తిరస్కరించింది. ఆమె తాను ఇటువంటి రాష్ట్ర పురస్కారాలను తీసుకోననీ, వృత్తిపరమైన గౌరవాలను మాత్రమే స్వీకరిస్తానని తెలియజేసారు.
బయటి లంకెలు
వర్గం:1931 జననాలు వర్గం:చరిత్రకారులు వర్గం:జీవిస్తున్న ప్రజలు వర్గం:భారతీయ రచయిత్రులు వర్గం:రచయిత్రులు వర్గం:ఈ వారం వ్యాసాలు
నిమ్రద్ కటకం
నిమ్రద్ కటకం (లాయర్డ్ కటకం) 3000 సంవత్సరాల వయస్సు గల రాతితో చేయబడిన కటకం. ఇది 1850 లో నవీన ఇరాక్ లోని నిమ్రద్ యొక్క ఆస్సీరియన్ భవనంలో త్రవ్వకాల్లో ఆస్టన్ హన్రీ లాయర్డ్ కనుగొన్నాడు. ఇది కేంద్రీకరణ కటకము లేదా బర్నింగ్ గ్లాస్ గా వాడబడేది. దీనితో సూర్యకాంతిని కేంద్రీకరించి మంటలను సృష్టించవచ్చు. ఇది ఒక చట్రలో అలంకరణ వస్తువుగా ఉపయోగించబడేది.
వర్ణన
ఇది దీర్ఘవృత్తారారంలో ఉండి పాక్షికంగా రాతి చక్రంపై సాన చేయబడింది. ఆ కటకం యొక్క నాభీయ బిందువు సమతల వైపు నుండి 11 సెంటీమీటర్లు (4.5 అంగుళాలు) ఉంది. దీని నాభ్యాంతరం సుమారు 12 సెంటీమీటర్లు ఉంది. ఈ కటకం 3× కేంద్రీకరణ కటకాన్ని పోలి ఉంటుంది. ఈ కటకం యొక్క ఉపరితలం 12 చీలికలను కలిగి ఉంది. ఈ చీలికలు సాన పెట్టినపుడు విడిపోతాయి. ఈ సందులలో నాఫ్తా లేదా ఇతర ద్రవాన్ని కలపడానికి ఉపయోగించారు. ఈ కటకం సూర్య కాంతిని కచ్చితంగా కేంద్రీకరించగలదు. ఈ కటకం సహజసిద్ధమైన రాతి స్ఫతికాలనుపయోగించి తయారుచేయబడినందువలన కటకం యొక్క పదార్థం కాలక్రమేణా బాగా క్షీణించబడలేదు. ఈ కటకాన్ని బ్రిటిష్ మ్యూజియంలో చూడవచ్చు.
వివరణ
కొంతమంది రచయితలు ఈ కటకం దృశా శాస్త్రంలో వాడబడేదని మరి కొంతమంది దీనిని అలంకరణ వస్తువుగా వాడబడేవారని తెలియజేస్తున్నందున దీనిని ఆ కాలంలో దేనికి ఉపయోగించారో సరిగ్గా తెలియదు. అస్సీరియన్ శిల్పకారులు క్లిష్టమైన శిల్పాలను తయారుచేసేవారు. వాటిలో ఈ కటకం ఒకటి. రోమ్‌ విశ్వవిద్యాలయానికి చెందిన ఇటాలియన్ శాస్త్రవేత్త "గివాన్ని పెట్టినాటో" ఈ కటకాన్ని ప్రాచీన ఆస్సీరియన్లు వారికి గల ఖగోళశాస్త్ర జ్ఞానాన్ని వివరించడానికి, వారిచే వాడబడే టెలిస్కోపులో ఒక భాగంగా ఉపయోగించేవారని ప్రతిపాదించాడు. ఆస్సీరియన్ పురావస్తు శాస్త్ర నిపుణులు ఈ కటకం ఎక్కువాగా వాడబడేదనడానికి దాని నాణ్యతను అనుమానించారు. ప్రాచీన ఆస్సీరియన్లు వలయాలతో కూడిన శని గ్రహాన్ని దేవునిగా భావించారు. దీనికి కారణం "పెట్టినాటో" చెప్పినట్లు వారు టెలిస్కోప్ ఉపయోగించి శని గ్రహం చుట్టూ ఉన్న వలయాలను చూసారు. ఇతర నిపుణులు చెప్పినదాని ప్రకారం అస్సీరియన్ పురాణాలలో ఎక్కువగా సర్పాల గూర్చి కనిపిస్తుందనీ, టెలిస్కోప్ గూర్చి ఏ ఖగోళ శాస్త్ర గ్రంథాలలో కూడా ప్రస్తావన లేదనీ చెబుతారు.
నా పేరు బికారి నా దారి ఎడారి
నా పేరు బికారి...నా దారి ఎడారి అను ఈ పాట శ్రీ రాజేశ్వరీ విలాస్ కాఫీ క్లబ్ (1976) అను సినిమా లోనిది. ఈ పాటకు దేవులపల్లి కృష్ణశాస్త్రి గారు సాహిత్యాన్ని అందించగా, ఎస్.పి.బాలసుబ్రమణ్యం పాడారు. ఈ సినిమాకు పెండ్యాల నాగేశ్వరరావు గారు సంగీతాన్ని సమకూర్చారు.
పాట-వివరణ
పల్లవి:
నా పేరు బికారి ...నా దారి ఎడారి....
మనసైన చోట మజిలి.. కాదన్నచాలు బదిలీ...
చరణం1:
తోటకు తోబుట్టువును... ఏటికి నే బిడ్డను
పాట నాకు సైదోడు.. పక్షి నాకు తోడు
విసుగు రాదు.. ఖుషి పోదు.. వేసట లేనే లేదు
ఎలిజబెత్ బ్లాక్‌వెల్
ఎలిజబెత్ బ్లాక్‌వెల్ ( 1821 ఫిబ్రవరి 3 – 1910 మే 31) అమెరికా తొలి మహిళా వైద్యురాలు. అమెరికాలో మెడికల్ డిగ్రీ పొందిన వ్యక్తి. ఆమె అమెరికా, బ్రిటన్ లలో సామాజిక కార్యకర్త. ఆమె సోదరి ఎమిలి బ్లాక్‌వెల్ అమెరికాలో మెడిసన్ డిగ్రీ పొందిన మూడవ మహిళ.
నా పేరు బికారి నా దారి ఎడారి
పాట-వివరణ
నా దారి ఎడారి నా పేరు బికారి
ఎలిజబెత్ బ్లాక్‌వెల్
సాంఘిక అవగాహన, నైతిక సంస్కర్తగా యునైటెడ్ స్టేట్స్, యునైటెడ్ కింగ్‌డమ్ రెండింటిలో బ్లాక్‌వెల్ ఒక ముఖ్యమైన పాత్ర పోషించింది. వైద్యంలో మహిళలకు విద్యను ప్రోత్సహించడంలో ఆమె ముందుంది. ఆమె చేసిన సేవలకు గాను వైద్యంలో మహిళల అభివృద్ధికి విశేష కృషి చేసిన స్త్రీకి ఏటా ఎలిజబెత్ బ్లాక్‌వెల్ పతకం ప్రదానం చేస్తారు. బ్లాక్‌వెల్ మొదట్లో వైద్య వృత్తిపై ఆసక్తి చూపలేదు. ముఖ్యంగా ఆమె పాఠశాల ఉపాధ్యాయుడు బోధనోపకరణంగా ఉపయోగించడానికి ఎద్దుల కన్ను తీసుకువచ్చిన తరువాత ఆమె ఆసక్తి చూపలేదు. అందువల్ల, ఆమె తన కుటుంబాన్ని పోషించడానికి పాఠశాల ఉపాధ్యాయురాలిగా మారింది. ఈ వృత్తి 1800 లలో మహిళలకు అనువైనదిగా భావించబడింది. అయినప్పటికీ, త్వరలోనే అది ఆమెకు అనుచితమైనదని గుర్తింపు తెచ్చింది. ఆమె స్నేహితురాలు అనారోగ్యానికి గురైనప్పుడు ఒక వైద్యురాలు ఆమెను చూసుకుంటే ఆమెకు ఉపశమనం కలుగుతుందనే వ్యాఖ్యతో బ్లాక్‌వెల్‌కు వైద్య వృత్తి పట్ల ఆసక్తి ఏర్పడింది. బ్లాక్‌వెల్ వైద్య పాఠశాలలకు దరఖాస్తు చేయడం ప్రారంభించింది. లింగ వివక్ష కారణంగా ఏ పాఠశాలలో చేరలేక పోయింది. కానీ జెనీవా మెడికల్ కళాశాల విద్యార్థులు స్వాగతించారు. 1847 లో, ఆమె అమెరికా సంయుక్త రాష్ట్రాలలో వైద్య పాఠశాలలో చేరిన మొదటి మహిళగా గుర్తింపు పొందింది. ఆమె పట్టభద్రుడైన కొద్దికాలానికే, యునైటెడ్ స్టేట్స్ నుండి ఒక మహిళా విద్యార్థి ప్రచురించిన మొదటి వైద్య వ్యాసంగా "టైఫాయిడ్ జ్వరం" పై వ్యాసిన పరిశోధనా వ్యాసం 1849 లో బఫెలో మెడికల్ జర్నల్ లో ప్రచురితమైంది.
నా పేరు బికారి నా దారి ఎడారి
పాట-వివరణ
చరణం2:
మేలుకొని ..కలలుగని..మేఘాల మేడపై
ఎలిజబెత్ బ్లాక్‌వెల్
బాల్యం, కుటుంబం
ఎలిజబెత్ ఇంగ్లాండు లోని బ్రిస్టోల్ లోని డిక్సన్ వీధిలో శామ్యూల్ బ్లాక్‌వెల్, హన్నా బ్లాక్‌వెల్ దంపతులకు జన్మించింది. ఆమె సహోదరులలో అన్న, మారియన్ లు తనకంటే పెద్దవారు. ఆరుగురు చిన్నవారు ఉన్నారు. వారిలో సామ్యూల్, హెన్రీ, ఎమిలి బ్లాక్‌వెల్, సరా, జాన్, జార్జిలు.
నా పేరు బికారి నా దారి ఎడారి
పాట-వివరణ
ఇంద్రధనస్సు పల్లకి ఎక్కి కలుసుకోవాలనీ
ఆఅ ఆఆ ఆ ఆఆ ఆఅ ఆఆ.....ఆ
ఆకాశవీధిలో పయనించు బాటసారి....
చరణం3:
కూటికి నే పేదను... గుణములలో పెద్దను
సంకల్పము నాకు ధనము సాహసమే నా బలం
ఏనాటికో ఈ గరీబు... కాకపోడు నవాబు
అంతవరకు నేనొక నిరంతర సంచారి
వివరణ
దేవులపల్లి కృష్ణశాస్త్రి గారు రాసిన పాటలలో ఇది ఒక ఆణిముత్యం అని చెప్పుకోవచ్చు. ఈ సినిమా అంతగా ప్రజాదరణకు నోచుకోకపోయినా ఈ పాట మాత్రం అందరికి సుపరిచితమే. పెండ్యాల నాగేశ్వరరావు గారు ఈ పాటను చాలా తక్కువ వాయిద్యాలతో స్వరపరిచారు. పాట మొదట్లో వచ్చే ఫ్లూట్, తరువాత తబల, హార్మోనియం శబ్దాలు మాత్రమే మనకి వినిపిస్తాయి. చరణాల మధ్యలో వచ్చే హార్మోనియం అద్భుతంగా ఉంటుంది.
వర్గం:దేవులపల్లి కృష్ణశాస్త్రి రచించిన పాటలు వర్గం:తెలుగు సినిమా పాటలు
గుప్పెడు గుండెను తడితే
గుప్పెడు గుండెను తడితే 2015లో విడుదలైన తెలుగు సినిమా. మణికంఠ సాయి క్రియేషన్స్‌ బ్యాన‌ర్‌పై పంచా లింగాల అమరనాథ్ రెడ్డి సమర్పణలో ఏపీ హనుమంతరెడ్డి నిర్మించిన ఈ సినిమాకు ఎన్. రామవర్థన్ దర్శకత్వం వహించాడు. బసవన్, మైనా, ప్రతీక్, భాస్కర్ ప్రధాన పాత్రల్లో నటించిన ఈ సినిమా ఆడియోను 2014 నవంబర్ 17న విడుదల చేసి  సినిమాను 2015 మార్చి 27న విడుదల చేశారు.
మంకాలదొడ్డి
ఉపగ్రామాలు
కుల్లాయప్పకొట్టాలు, ఉప్పుకుంట, తెల్లచెరువు కొట్టాలు ఇవి ఉప గ్రామాలు.
రవాణ సౌకర్యాలు
ఈ గ్రామానికి పరిసర ప్రాంతంలో వున్న అన్ని ప్రదేశాలకు రోడ్డు కలుపబడి వున్నది బస్సుల సౌకర్యము కూడా ఉంది. ఈ గ్రామానికి సమీపములో కుప్పం ఎ.పి.ఎస్.ఆర్టి.సి బస్ స్టేషన్, శాంతిపురం బస్ స్టేషన్లు ఉన్నాయి. ఈ గ్రామానికి కుప్పం, గుడుపల్లె రైల్వే స్టేషనులు సమీపములోవున్నాయి. బంగారుపేట రైల్వే స్టేషను 35 కి.మీ దూరములో ఉంది.
కమాలుద్దీన్ అహ్మద్
కమాలుద్దీన్‌ అహ్మద్‌ తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంద్రప్రదేశ్ రాష్ట్రంలో రాష్ట్రమంత్రిగా, కేంద్రమంత్రిగా, ఆంధ్రప్రదేశ్ కాంగ్రెస్ కమిటీ (ఏపీసీసీ) అధ్యక్షుడిగా పని చేశాడు.
జననం, విద్యాభాస్యం
కమాలుద్దీన్ అహ్మద్ తెలంగాణ రాష్ట్రం, సిద్ధిపేట జిల్లా, మద్దూరు మండలం, సాలక్‌పూర్ గ్రామంలో జన్మించాడు. ఆయన ఉస్మానియా యూనివర్సిటీ పూర్వ విద్యార్థి.
రాజకీయ జీవితం
కమాలుద్దీన్ అహ్మద్ కాంగ్రెస్ పార్టీ ద్వారా రాజకీయాల్లోకి వచ్చి 1962లో చేర్యాల, 1967లో జనగామ ఎమ్మెల్యేగా పని చేశాడు. ఆయన 1973లో ఏపీఎస్‌ ఆర్టీసీ చైర్మన్‌గా, 1980 నుంచి 1984 వరకు వరంగల్‌, 1989 నుంచి 1999 వరకు హన్మకొండ పార్లమెంట్‌ సభ్యుడిగా పని చేశాడు. కమాలుద్దీన్ అహ్మద్ జూన్ 1991 నుండి సెప్టెంబర్  1994 వరకు కేంద్రమంత్రిగా పని చేశాడు. ఆయన 1994లో ఆంధ్రప్రదేశ్‌ పీసీసీ అధ్యక్షుడిగా, 1995లో నాబార్డ్‌ చైర్మన్‌గా పని చేశాడు. అనంతరం బీజేపీ పార్టీలో చేరి వాజ్‌పేయి ప్రభుత్వ హయాంలో సౌదీ అరేబియా రాయబారిగా పని చేశాడు.
మరణం
కమాలుద్దీన్‌ అహ్మద్‌ అనారోగ్యంతో హైదరాబాద్‌లోని తన స్వగృహంలో మరణించాడు. ఆయనకు భార్య, ఇద్దరు కుమారులు, నలుగురు కుమార్తెలు ఉన్నారు.
మూలాలు
వర్గం:1928 జననాలు వర్గం:2018 మరణాలు
ఆంగ్ల వర్ణక్రమం
ఆంగ్ల వర్ణక్రమం ఆంగ్లభాషను వ్రాసేందుకు ఆంగ్ల స్పెల్లింగ్, హైఫనైజేషన్, కేపిటల్ అక్షరాలు వ్రాయడం, పదవిచ్ఛేదం, నొక్కిచెప్పడం, విరామ చిహ్నాలతో సహా ఉపయోగించే వర్ణక్రమం. ప్రపంచంలోని అనేక భాషల్లాగానే విస్తృతస్థాయి ప్రామాణికత కలిగివుంది. అతికొద్ది భాషల్లో ఉన్నట్టుగా దాదాపుగా ప్రతి వర్ణానికీ వేర్వేరు విధాలుగా ఉచ్ఛరించే వీలు కల్పించడం, నేపథ్యాన్నీ, అర్థాన్నీ అనుసరించి దాదాపు అన్ని అక్షరాలు, అక్షరాల కలయికలు వేర్వేరుగా పలకగలిగే స్థితిని కూడా కలిగివుంది. దీనికి ప్రధానమైన కారణం సంక్లిష్టమైన ఆంగ్ల భాష చరిత్ర తో పాటుగా క్రమబద్ధమైన స్పెల్లింగ్ సంస్కరణలు జరగకపోవడం. సాధారణంగా, ఆధునిక ఆంగ్ల వర్ణక్రమం(స్పెల్లింగ్) పదిహేనవ శతాబ్ది చివరి నుంచి భాషలో ఏర్పడ్డ ప్రధానమైన శబ్దం మార్పుల(గ్రేట్ ఒవెల్ షిఫ్ట్ వంటివి)ను ప్రతిఫలించట్లేదు. ప్రపంచవ్యాప్తంగా ప్రాంతాల వారీగా ఆంగ్ల వర్ణక్రమంలో కొన్ని భేదాలుండగా, కొన్ని పాక్షికంగా, కొన్ని ప్రాంతాల్లో స్పెల్లింగ్ సంస్కరణల ప్రయత్నాలు విజయవంతమై కూడా భేదాలేర్పడ్డాయి.
మూలాలు
వర్గం:ఆంగ్ల భాష
కుంకుమపువ్వు (ధారావాహిక)
కథా నేపథ్యం
జయంతికి అమృత పుట్టగానే ఇద్దరూ విడిపోతారు. తన కుమార్తె చనిపోయిందని జయంతిని నమ్మిస్తారు. నిజానికి ఈ అమ్మాయి ఒక కసాయి మార్కోస్ చేత పెంచబడుతుంది. ఇద్దరూ తిరిగి కలవడమే సీరియల్ నేపథ్యం. క్రూరమైన కసాయి నుండి రక్షించబడిన అమృత, పెంపుడు సోదరుడు సందీప్‌తో కలిసి ఒకే ఇంటిలో పెరిగుతుంది. జయంతి కుమార్తె సిరి ని సందీప్ వివాహం చేసుకున్నప్పుడు, అమృత ఎవరో జయంతికి తెలుస్తుంది. తరువాత అమృత స్థానిక గూండా రుద్రను వివాహం చేసుకుంటుంది. రుద్రను శత్రువు హత్య చేయడంతో, అమృత వితంతువు అవుతుంది. ఆమె తండ్రి, తల్లిని కనుగొంటుంది.
ఘోడ్‌గావంకర్
ఘోడ్‌గావంకర్ (Ghodgaonkar) భారతీయ సినిమారంగంలో తొలినాటితరానికి చెందిన కళాదర్శకుడు. వీరు దేవదాసు మొదలైన కొన్ని విజయవంతమైన సినిమాలలో పనిచేశారు.
మూలాలు
[https://www.imdb.com/name/nm0324045/?ref_=fn_al_nm_3 ] వర్గం:తెలుగు సినిమా కళా దర్శకులు
నోబెల్ బహుమతి పొందిన భౌతిక శాస్త్రవేత్తల జాబితా
1981-1991
నైటెడ్ స్టేట్స్]] )
1991-2000
-జోసెఫ్ హూతోం  టేలర్, జేరి. (యునైటెడ్ స్టేట్స్ ) -క్లిఫోర్డ్ గ్లేన్వుడ్ షుల్ (యునైటెడ్  స్టేట్స్ ) -ఫ్రెడెరిక్ రెయిన్  (యునైటెడ్  స్టేట్స్) -హోర్స్ట్ ళుద్విగ్స్టోమెర్      ( జర్మనీ  ) - మార్టిన్స్ జ్. జి. వెళ్తమం 	(నెథర్లాండ్స్ ) -హెర్బర్ట్ క్రోఎమెర్    (జర్మనీ )
2011-2020
•బ్రెయిన్ పి.స్చమిడ్ట్ (ఆస్ట్రేలియా) •ఆడమ్ జి.రీస్    (యునైటెడ్ స్టేట్స్) •డేవిడ్ జె.వినేలాండ్ (యునైటెడ్ స్టేట్స్) •పీటర్ హిగ్స్    (యునైటెడ్ స్టేట్స్) •హిరోషి అమానో  (జపాన్) •షుజి నకమురా  (యునైటెడ్ స్టేట్స్)
ఇవి కూడా చూడండి
వర్గం:నోబెల్ బహుమతి గ్రహీతలు వర్గం:జాబితాలు
పఠన రాయి
పఠన రాయి సుమారు అర్థ గోళాకృత ఆకారంలో రాతితో చేయబడిన కటకం. దీనిని చత్వారం ఉన్నవారు అక్షరాలపై ఉంచినపుడు అక్షరాలు ఆవర్థనం చెంది పెద్దవిగా కనబడతాయి. కనుక సులభంగా చదువుకోవచ్చు. కటకాల యొక్క ప్రాచీన ఉపయోగాలలో పఠన రాయి ఒకటి. ఇవి 9వ శతాబ్దంలో అభివృద్ధి చేయబడినవి. వీటిని అబ్బాస్ ఇబ్న్ ఫిర్నాస్ ఇసుక నుండి గాజును తయారుచేసిన తరువాత అభివృద్ధి చేయడం జరిగింది. గాజును కావలసిన ఆకారంలోనికి మలచి దానిపై పాలిష్ చేస్తారు. ఈ పఠన రాళ్లు స్థానంలో 13వ శతాబ్ద చివరి నుండి కళ్ళద్దాలు చేరాయి. నవీన పోకడలు ఇప్పటికీ కూడా కొనసాగింపబడుతున్నాయి. నవీన రూపంలో అవి కడ్డీ రూపంలో ఉన్న భూతద్దాలుగా, ఒకవైపు సమతలంగా ఉండి పాఠ్యంలోని ఒక్కొక్క వరుసను సులభంగా ఒకేసారి చదివేటట్లు తయారుచేయబడ్డాయి. ఒక పేజీ అంతా చదువుటకు "ఫ్రెస్నెల్ కటకం" వాడుతారు. ప్రస్తుతం ప్లాస్టిక్ తో చేయబడిన కటకాలను వాడుతున్నారు. ప్రాచీన పఠన రాళ్ళను రాతి స్ఫటికాలు (క్వార్ట్జ్) లేదా బెరైల్ తో తయారుచేసేవారు. "విస్బీ కటకాలు" కూడా పఠనానికి ఉపయోగిచే రాళ్ళే.
ప్రపంచ చేతుల పరిశుభ్రత దినోత్సవం
ప్రపంచ చేతుల పరిశుభ్రత దినోత్సవం ప్రతి సంవత్సరం అక్టోబరు 15న నిర్వహించబడుతుంది. సంపూర్ణ ఆరోగ్యంగా ఉండడంకోసం ప్రతిరోజూ చేతులను శుభ్రంగా కడుక్కోవాలన్న విషయం గురించి ప్రజల్లో అవగాహన కలిగించడంకోసం ఈ దినోత్సవాన్ని జరుపుకుంటున్నారు.
చరిత్ర
అతిసార, శ్వాస కోస వంటి వ్యాధులతో ప్రతి సంవత్సరం ప్రపంచవ్యాప్తంగా అనేకమంది పిల్లలు చనిపోతున్నారు. చేతులు పరిశుభ్రంగా ఉంచుకోకపోవడమే దీనికి కారణమని ప్రపంచ ఆరోగ్య సంస్థ తెలిపింది. ఈ నేపథ్యంలో 2008లో ఐక్యరాజ్య సమితి అక్టోబరు 15న ప్రపంచ చేతుల పరిశుభ్రత దినోత్సవంగా ప్రకటించింది.
ఇతర లంకెలు
వర్గం:అంతర్జాతీయ దినములు